Okresná prokuratúra Považská Bystrica 
Ľ. Štúra 1, 017 01 Považská Bystrica 1

Číslo: Pv 677/14/3306	Považská Bystrica, 26.10.2015 
EEČ : 2-26-119-2015

U Z N E S E N I E

Trestná vec:	obv. XXXXX 
Trestný čin:	Prečin Zanedbanie povinnej výživy podľa § 207 odsek 2, odsek 3 písmeno b Trestného zákona číslo 300/2005 Zbierky zákonov v znení zákona číslo 650/2005 Zbierky zákonov 

Rozhodol: 	prokurátorka Okresnej prokuratúry Považská Bystrica 

Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného  
XXXXX, rodné číslo: XXXXX
	dátum narodenia: XXXXX
	miesto narodenia: XXXXX 
	rodné priezvisko: XXXXX
	trvalé bydlisko: XXXXX
	väzba: nie
ktorý je trestne stíhaný pre trestný čin:
- Prečin Zanedbanie povinnej výživy podľa § 207 odsek 2, odsek 3 písmeno b Trestného zákona číslo 300/2005 Zbierky zákonov v znení zákona číslo 650/2005 Zbierky zákonov 

na tom skutkovom základe, že:

hoci bol ako otec štyroch maloletých detí XXXXX, nar. XXXXX študenta Strednej odbornej školy, XXXXX XXXXX, nar. XXXXX, XXXXX nar. XXXXX a XXXXX, nar. XXXXX, žiakov Základnej školy XXXXX, XXXXX povinný podľa Zákona o rodine ako aj na základe rozsudku Okresného súdu XXXXX, sp. zn. XXXXX zo dňa XXXXX, v spojení s rozsudkom Krajského súdu XXXXX sp. zn. XXXXX zo dňa XXXXX právoplatného dňom XXXXX, prispievať na výživu detí sumou vo výške 132,- € mesačne na všetky štyri deti spolu, ktoré výživné mal poukazovať do posledného dňa v predchádzajúcom mesiaci do rúk matky detí XXXXX, bytom XXXXX XXXXX, okres XXXXX, túto povinnosť neplnil takmer vôbec, a to ani v mieste bydliska detí ani na inom mieste a úmyselne sa jej vyhýbal tak, že aj keď bol živnostníkom od 01.01.1994, s miestom podnikania XXXXX, pričom živnostenské oprávnenie nezrušil, v predmete podnikania nevykonával žiadnu činnosť, na príslušnom úrade práce bol evidovaný  od 08.11.2009 do 30.03.2011, kedy bol vyradený z dôvodu odchodu do členského štátu EÚ a v čase od 27.01.2012 do 08.05.2012, kedy bol vyradený pre nespoluprácu, v kritickom čase pracoval na dohodu o vykonaní práce v s. r. o. XXXXX, od 08.04.2010 do 30.11.2010, ako riadny zamestnanec pracoval v s. r. o. XXXXX so sídlom XXXXX v čase od 20.10.2011 do 20.12.2011 a naposledy pracoval v riadnom pracovnom pomere od 23.06.2014 v s. r. o. XXXXX, pričom zamestnávateľom vyživovaciu povinnosť nenahlásil, sám uhradil celkom 1.570,- € titulom výživného, čím mu vznikol za obdobie od septembra 2011 do konca marca 2015, s výnimkou mesiacov február, marec, apríl, máj 2012, počas ktorých poberal dávky a príspevky v hmotnej núdzi, dlh na výživnom v celkovej výške 3.578,- €  

lebo trestné stíhanie je neprípustné, proti tomu, kto zomrel  
 
Odôvodnenie:
Vyšetrovateľ Okresného riaditeľstva PZ, Odboru kriminálnej polície XXXXX XXXXX uznesením ČVS:ORP-XXXXX zo dňa XXXXX začal trestné stíhanie a zároveň vzniesol obvinenie XXXXX pre prečin zanedbania povinnej výživy podľa § 207 ods. 2, ods. 3 písm. b/, Tr. zák., s poukázaním na ustanovenie § 138 písm. b/, j/ Tr. zák., na tom skutkovom základe, že hoci bol ako otec štyroch maloletých detí XXXXX, nar. XXXXX, študenta Strednej odbornej školy, XXXXX, nar. XXXXX XXXXX, nar. XXXXX a XXXXX, nar. XXXXX žiakov Základnej školy XXXXX, XXXXX, povinný podľa Zákona o rodine ako aj na základe rozsudku Okresného súdu XXXXX sp. zn. XXXXX zo dňa XXXXX v spojení s rozsudkom Krajského súdu XXXXX zo dňa XXXXX, právoplatného dňom XXXXX, prispievať na výživu detí vo výške 132,- € mesačne na všetky štyri deti spolu, ktoré mal poukazovať do posledného dňa v predchádzajúcom mesiaci do rúk matky detí XXXXX, bytom XXXXX, okres XXXXX XXXXX, túto povinnosť neplnil takmer vôbec, a to ani v mieste bydliska detí ani na inom mieste a úmyselne sa jej vyhýbal tak, že aj keď bol živnostníkom od 01.01.1994, s miestom podnikania XXXXX, pričom živnostenské oprávnenie nezrušil, v predmete podnikania nevykonával žiadnu činnosť, na príslušnom úrade práce bol evidovaný  od 08.11.2009 do 30.03.2011, kedy bol vyradený z dôvodu odchodu do členského štátu EÚ a v čase od 27.01.2012 do 08.05.2012, kedy bol vyradený pre nespoluprácu, v kritickom čase pracoval na dohodu o vykonaní práce v s. r. o. XXXXX, od 08.04.2010 do 30.11.2010, ako riadny zamestnanec pracoval v s. r. o. XXXXX so sídlom XXXXX v čase od 20.10.2011 do 20.12.2011 a naposledy pracoval v riadnom pracovnom pomere od 23.06.2014 v s. r. o. XXXXX, pričom zamestnávateľom vyživovaciu povinnosť nenahlásil, sám uhradil celkom 1.570,- € titulom výživného, čím mu za obdobie od septembra 2011 do konca marca 2015, s výnimkou mesiacov február, marec, apríl, máj 2012, počas ktorých poberal dávky a príspevky v hmotnej núdzi, vznikol dlh na výživnom v celkovej výške 3.578,- €  

	Dňa 14.10.2015 mi predložil vyšetrovateľ PZ vyšetrovací spis ČVS:ORP-XXXXX s návrhom na zastavenie trestného stíhania proti obv. XXXXX  pre prečin zanedbania povinnej výživy podľa § 207 ods. 2, ods. 3 písm. b/, Tr. zák., s poukázaním na ustanovenie § 138 písm. b/, j/ Tr. zák., v zmysle § 215 ods. 1 písm. d/ Tr. por. s poukázaním na ustanovenie § 9 ods. 1 písm. d/ Tr. por.

	Preskúmala som vyšetrovací spis, ktorý sa na predmetnú trestnú vec vzťahuje, návrh vyšetrovateľa PZ a zistila som, že tento je dôvodný.

	Z vyšetrovacieho spisu je zrejmé, že obv. XXXXX bol povinný prispievať na výživy štyroch maloletých detí XXXXX a XXXXX na každé po 33,- € mesačne, spolu vo výške 132,- € mesačne, ktoré mal posielať do rúk matky detí, XXXXX, a to na základe rozsudku Okresného súdu XXXXX sp. zn. XXXXX zo dňa XXXXX  v spojení s rozsudkom Krajského súdu XXXXX sp. zn. XXXXX zo dňa XXXXX právoplatným dňom XXXXX

	Obv. XXXXX však vyživovaciu povinnosť voči svojim deťom plnil nepravidelne alebo vôbec, a to i napriek tomu, že mal živnostenské oprávnenie od roku 1994, registrované na odbore živnostenského podnikania Okresného úradu XXXXX ktoré nezrušil, ani nepozastavil. V predmete podnikania však nevykonával žiadne práce. Pracoval vo viacerých zamestnaniach, zamestnávateľom však vyživovaciu povinnosť nenahlásil, preto neboli vykonávané zrážky z jeho mzdy za účelom vyplácania výživného. Prostredníctvom poštových poukážok v priebehu kritickej doby uhradil výživné vo výške 1.140,- € a priamo do rúk poškodenej XXXXX, matke detí, uhradil 430,- €, teda celkom zaplatil titulom výživného sumu 1.570,- €. Nakoľko vyživovaciu povinnosť neplnil od septembra 2011 až do konca marca 2015, vznikol mu dlh na výživnom v celkovej výške 3.578,- €.

	 Vyšetrovací spis obsahuje výpoveď obv. XXXXX zo dňa 12.02.2015, výpoveď poškodenej a matky detí, svedkyne XXXXX, ktorá bola vypočutá dňa 28.09.2015, ďalej rozsudok o výživnom, fotokópie poštových poukážok o zaplatení časti výživného, správy na obv. XXXXX z úradu práce, sociálnej poisťovni, živnostenského registra, od zamestnávateľov, správu z Ústavu na výkon väzby a z Ústavu na výkon trestu odňatia slobody XXXXX ako aj odpis z registra trestov.

Obv. XXXXX sa k trestnej činnosti doznal, pričom uviedol, že počas kritickej doby pracoval väčšinou ako brigádnik, keď zarobil peniaze, snažil sa uhradiť výživné na svoje deti v takej výške, v akej mohol. Vedel o tom, že mu vznikol dlh na výživnom.

Svedkyňa XXXXX potvrdila kritickú dobu neplatenia výživného, pričom uviedla tiež, že otec detí posielal na ich výživu len tie čiastky, ktoré sú uvedené na poštových poukážkach a ktoré jej dal priamo do rúk. Svedkyňa a poškodená XXXXX tiež uviedla, že má vedomosť o tom, že obv. XXXXX zomrel v nemocnici v XXXXX dňa XXXXX

Vyšetrovateľ PZ zabezpečil do spisu úmrtný list Matričného úradu Mesta XXXXX, pričom zo zväzku č. XXXXX, ročník XXXXX, strana XXXXX poradové číslo XXXXX je zrejmé, že XXXXX, nar. XXXXX v XXXXX zomrel dňa XXXXX
 
	Podľa § 215 ods. 1 písm. d/ Tr. por. s poukázaním na ustanovenie § 9 ods. 1 písm. d/ Tr. por. prokurátor zastaví trestné stíhanie, ak je trestné stíhanie neprípustné proti tomu, kto zomrel alebo bol vyhlásený za mŕtveho.

	Vzhľadom na dané dôvody som rozhodla tak, ako je uvedené vo výroku tohto uznesenia.

  

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.  

	JUDr. Gabriela Vašutová 
	 prokurátorka